شەفەق نیوز/ پێکهاتەی
کورد لە پارێزگای دیالە، ئمڕوو چوارشەممە، داد کرد لە وەردەوامی تاڵان کردن پۆستەگان
لە بەشیگ لە وەرپرسە کوردەگان، لەوەر بۆچونەیلیگ نەتەوەیی و دویر لە شایستەیل نیشتەجیی
و هەمیش یەکیگ لە ناحیە دابڕیایەگان وەبی بارەگا یا بینایگ فەرمی ئیدارەی کریەێد.
زاهد تاهر دەلو
ئەندام یەکێتی نیشتمانی کوردستان لە دیالە و ئەندام ئەنجومەن هەوڵەشیاگ پارێزگاگە
ئەرا ئاژانس شەفەق نیوز وت: زەنجیرە و تەقەلایل بیبەش کردن کورد لە شایستەیل و پۆستەیل
یاساییان لە دیالە وەردەوامە، لە ژیر زاڵبوین دەسەڵات و چەک لەناو بیدەنگی حکومەت
فیدڕاڵی ولایەنە پەیوەندیدارەگان ئەرا چەنی ساڵە.
دەلو
دووپاتکرد ک وەزوور بردن هەر ئیدارەیگ  جیوەجیکەر
ناوخۆیی نێەوودە بردنیگ ئیداری و یاسایی ،و بەڵگەگە ئەوەیە ک لە ساڵ ٢٠١٧ لە مەنەلی
بوی لە ژیر هەڕەشە و چەک ئەرا ئاڵشتکردن پۆستە ئیدارەییەگان یا یاساییەگان، و پرسیارکرد  : ئەوانەگ پۆستەگان لە مەنەلی و قەرەتەپە لە
کورد تاڵان کردن چ سوودیگ وەگردن؟ ئایا خزمەتگوزاریەگە لە سای تا بوودجەیی لە پارێزگاگان
ئاڵشت بوی وە ئەو دەسەڵاتەیل رۆتینیە ک وەرپرسەیل کەرتە ئیداریەگان دیرنەی؟
دەلو وتیش؛ وەڕێۆبەرەیل
کەرتە ئیداریەگان لە کورد یا هەر پێکهاتەیگ تر خوازن خزمەتگوزاری ئەرا ناوچەیلیان
پێشکەش بکەن، بەڵکم ریگری نەوین یا کەمی شایستەگان و وەپشتگووش خستن حکومەت ئەرا
فرەی پارێزگاگگان و کەرتە ئیداریەگان بەسیدەیانەو.
وەرپرسە خۆجێییەگە
وتیش؛ تاڵانکردن ئیدارەی ناحیەی مەنەلی و قەرەتەپە لەدەس کورد بتەوکردن ساسەتەیل نەتەوگەریە،
وەنە وەڕێۆبەرە نوەگان چە وەپیان پێشکەش کریاگە، و ئایا خزمەتگوزاریەگە لە مەنەلی
لە دویای لاوردن وەڕێۆبەر ناحیەگە وە زوور هەڕەشە و چەک خاسەوبوی؟
وتیش؛ مەنەلی
لە دویای ساڵیلیگ لە ئاڵشتکردن ئیدارەی ی نا یاسایی، دەرچوودە خۆپیشاندانی وە خود
داواکریە خزمەتگوزاریەگان، لەناوڕاس پرسیار و سەرسامی گ، ئەوەیگ وەڕێۆبەرە کۆنەگە  ئەرا مەنەلی نەکردەی چە بوی، و ئەوەگ نووەگە
کردەی چەس؟ وهەمیش لە ناحیەی قەرەتەپە وەی جوورە.
لە ناحیەی جەلەوەلا،
وەرپرسەیلیگ دووپاتکردن لە نەوین هیچ بینایگ ئەرا وەڕێۆبەردن ناحیەی جەلەولا، ک
هانە ناو یەکیگ لە ژوورەیل شارەوانی ناحیەگە، لەوەر جەختەیلیگ سیاسی، هەرچەن وەڕێوبەر
ناحیەگە لە نەتەوەی عەرەوە.
